**1. Ak ste zamestnanec a nepodávate daňové priznanie**

Zamestnávateľ Vám po vykonaní tohtoročného zúčtovania (za r. 2015) bezodkladne vystaví “Potvrdenie o zaplatení dane”. Z tohto potvrdenia zistíte dátum zaplatenia dane a vypočítate si 2% zo zaplatenej dane (to je maximálna suma, ktorú môžete venovať len 1 organizácii; minimálne však 3,32 EUR (100 SKK). Následne vyplňte formulár “Vyhlásenie o poukázaní 2% dane pre zamestnancov”.

Obe tlačivá – Potvrdenie o zaplatení dane a Vyhlásenie o poukázaní 2% dane treba doručiť
(najlepšie odoslať poštou) najneskôr do 30.4.2016 na daňový úrad príslušný podľa
Vášho bydliska. Číslo účtu prijímateľa netreba vedieť a ani sa nikde neuvádza.

**2. Ak ste fyzická osoba, ktorá si daňové priznanie podáva sama**

Vyplňte si daňové priznanie FO typu A alebo typu B. Vypočítajte si 2% (daň x 0,02)
zo zaplatenej dane z príjmov fyzickej osoby – to je maximálna suma, ktorú môžete venovať,
minimálna suma však musí činiť 3,32 EUR (100 SKK). Túto sumu môžete venovať iba jednej organizácii. Súčasťou daňového priznania sú už príslušné kolónky, v ktorých treba vyplniť 2% z dane z príjmov a identifikačné údaje o našom združení:

IČO: 00631116
právna forma: občianske združenie
obchodné meno: TJ Slávia Ekonóm UMB
ulica: Tajovského 10, 97401 Banská Bystrica

**3. Ak ste právnická osoba**

Vypočítajte si 2% z dane (daň x 0,02) z príjmov právnickej osoby, to je maximálna suma, ktorú môžete venovať. Svoj dar môžete rozdeliť medzi viaceré organizácie, minimálna výška daru pre 1 organizáciu je 8,30 EUR (250 SKK). Ak majú byť poukázané prostriedky vo výške 2 %, je potrebné vyplniť aj kolónku dar 0,5 % zaplatenej dane, inak budú prostriedky poukázané iba vo výške 1,5 % dane!

Súčasťou daňového priznania sú už príslušné kolónky, v ktorých treba vyplniť 2% z dane
z príjmov a identifikačné údaje o našom združení:

IČO: 00631116
právna forma: občianske združenie
obchodné meno: TJ Slávia Ekonóm UMB
ulica: Tajovského 10, 97401 Banská Bystrica